钦定古今图书集成/明伦汇编/氏族典/第191卷 > 萧良有
## 钦定古今图书集成/明伦汇编/氏族典/第191卷 > 萧良有

按《汉阳府志》：“良有，字以占，世为江西庐陵人。曾祖乐
宁，徙汉阳之文寺山，家焉。父逵，以贡士官泰安州同
知。良有生而颖异，以神童名。年十一为郡诸生，嘉靖
甲子中式，年仅十五。万历庚辰会试第一，补编修，纂
《会典》，进修撰，充经筵讲官。辛卯升中允，管司业事。壬
辰进洗马，充日讲官，撰进讲章，独当上意。癸巳迁谕”
德兼侍读。甲午，迁庶子。乙未，领国子祭酒。良有在史
局十五年，负公辅之望，自阁部、卿寺以至台省，凡关
国家大计，靡不咨询于良有。给事叶继美劾良有侵
六部权，良有遂再章乞归养，家居八年而卒。天启初，
赠礼部右侍郎，赐祭葬。